Plehedel

**Plehedel** (distaget:  er vro) a zo ur gumun eus Breizh, e Bro-Oueloù hag en Aodoù-an-Arvor.
## Douaroniezh
Treuzet eo tachennad ar gumun gant div stêr anvet Kergidoue ha Kergolo.
## Anv

* Bernard Tanguy (1992) : "**Plohedel***, 1245;* **Pleuheudel***, 1294;* **eccl. de Plohedel***, 1295;* **Plehedel***, vers 1330;* **par. de Pleheder***, 1362;* **Ploehedel***, 1364;* **Pleuhedel***, 1423;* **Ploeheudel***, 1426;* **Plouedel***, 1486;* *brezhoneg :* Pleudel*"*.
* Erwan Vallerie (1995) : "**Pleudel** ? 1235; **Plohedel**, 1245; **Pleuheudel**, 1294; **Plohedel**, 1295; **Pleheder**, 1362; **Ploehedel**, 1364; **Pleuhedel**, 1423; **Ploeheudel**, 1442; **Ploehedel**, 1516; **Pluhedel**, 1630.

## Ardamezioù

* *Palefarzhet : ouzh 1 ha 4, en gul e rodig-kentr en argant, ouzh 2 ha 3 en glazur"*  

Ardamezioù familh de Boisgelin (Koad-Kelen)

## Istor
### 
#### [[Brezel-bed kentañ]]
* Mervel a reas 70 gwaz abalamour d'ar brezel hervez monumant ar re varv, da lavaret eo 4,37 % ag ar boblañs hervez an niveradeg bet graet e 1911; lazhet e voe daou anezhe e Boezinge e Flandrez Belgia ur mestr buker eus an 39vet Rujumant  Kanolierezh Heloc’h d’an 22 a viz Ebrel 1915 hag un adjudant eus ar 76vet Rujumant Troadegiezh Tiriadel d’an 2 a viz Mae 1915. 
#### [[Eil Brezel-bed]]
* Kemeret e voe 2 500 Lur en ti-post, gant tud eus ar Rezistañs moarvat, d’ar 14 a viz Eost 1943, hervez danevell sizhuniek Titouroù Hollek Sant-Brieg.
* Mervel a reas pevarzek den ag ar gumun abalamour d'ar brezel.
* D'an 28 a viz Kerzu 1940 e kouezhas ur c'harr-nij bombezer eus ar Royal Air Force gant ur skipailh 5 den, hag a oa o paouez bombezañ An Oriant, e-tal mont-e-maez kornôg Lannolon. Amzer en doa bet ar skipailh da lammat er-maez gant un harz-lamm. Ar pennserjant levier Arnold Mott, kuzhet gant meur a zen eus ar vro da gentañ, a voe kuzhet neuze gant Jean-Baptiste Legeay (e relijion ar breur Clair-Marie), breur arboeller e skol-lojañ Roskoad e Plehedel. Kinnig a reas dezhañ paperioù faos gant siell ofisiel ti-kêr Plehedel. Lakaat a reas anezhañ da vont gant Jean Le Goff, 19 vloaz, a laboure en ur feurm e kêriadenn Kereven (e Plehedel), betek Naoned evit mont e-barzh ur rouedad tec'hout. Tri devezh war-lerc'h e voe kaset d'e dro ar "radio", an Iwerzhonad Mac Millan, da Naoned gant an hevelep Jean Le Goff. .
*Gwelet ivez ar pennad : [[Jean-Baptiste Legeay]].*
## Monumantoù ha traoù heverk

22-Pléhédel-Manoir de Boisgelin-2.jpg|Ar maner.
Pléhédel, Clocher de l'église paroissiale - AD22 - 16FI3251.jpg|An iliz katolik.
Pléhédel, calvaire de la chapelle Saint-Michel (XVIIIe siècle).JPG|Ar c'halvar.

* Maner Koadjelin.
* Iliz katolik *Sant Pêr*.
* Chapel ha kalvar () *Sant Mikael*.
* Chapel *Sant Samzun*.
* Monumant ar re varv etre ar maerdi hag an iliz katolik, luc’hskeudenn ha kartenn-bost.
* plakenn goun dediet d'ar rezistant Jean-Baptiste Legeay un nebeud kant metradoù diouzh al lec'h ma voe harzet d'an 13 a viz Gwengolo 1941, e Roskoad.
## Emdroadur ar boblañs abaoe 1962

## Melestradurezh
*Yvon Le Put, maer (2008-2014).
## Tud
* Charles-Eugène, kont Boisgelin (1726-1791) : letanant lestr, ha kabiten listri ; marc'heg Sant-Loeiz ; Gouarnour Sant-Brieg e 1773 ; Prezidant urzh an Noblañs ouzh Breujoù Breizh, e Roazhon, e 1778.
* Vincent-Alexandre de Boisgelin (Plehedel, 28 Meurzh 1730 / *** ?) ː breur gevell Charles-Eugène ; Brigadier troadigiezh, 1781, ha marichal-kamp, 1788.
*  Bruno-Gabriel-Paul, beskont Boisgelin (Plehedel, 26 Eost 1767 / Pariz, 3 Mae 1827), mab da Charles-Eugène ; kabiten-lestr ; kabiten troadigiezh e-kerzh an Dispac'h c'hall ; divroet e 1791 ; marc'heg Sant-Loeiz e 1814 ; par Bro-C'hall ar 17 Eost 1815. 
* Alexandre-Joseph-Gabriel, markiz Boisgelin (Plehedel, 14 Ebrel 1770 / Pariz, 21 Mezheven 1831), divroet gant e zad e 1791.
* Zoé Rolland ar Roskoad (Naoned, 09.01.1781 / Maner ar Roskoad, 25.06.1822) ː mamm Marie-Madeleine, diazezerez *Seurezed  ar Ragevez* Ruillé-sur-Loir. 
* Édouard Hostein (Plehedel, 10 Here 1804 / Pariz, 25 Eost 1889), livour - maendreser.
* Jean-Baptiste Legeay (Banaleg-ar-Gevred, 1897 / Köln d'an 10.02.1943), rezistant ; bet flatret e miz Du 1941, ha forbannet, ha dibennet.
* Gilles de Boisgelin, ganet e Plehedel d'ar 13 Kerzu 1919, marvet dre gwallzarvoud war an hent e Eviaz an 10 Ebrel 1990.

### Ardamezeg ar familhoù

## Liammoù diavaez

*  Plehedel war lec'hienn Geobreizh
*  Plehedel war lec'hienn ar gumuniezh-kumunioù
## Notennoù ha daveoù